«Ֆիքսված ցուցակներով 100 տոկոսով համամասնական ընտրակարգը լուրջ թերություններ ունի, այն համարվում է պակաս ժողովրդավար համակարգ»,- «Ազատություն» ռադիոկայանի հետ զրույցում նման կարծիք է հայտնել ՀՀԿ Գործադիր մարմնի անդամ, արդարադատության նախկին նախարար Դավիթ Հարությունյանը՝ անդրադառնալով Ընտրական օրենսգրքում կատարվելիք փոփոխություններին և «ռեյտինգային» ընտրակարգից ամբողջությամբ հրաժարվելու որոշմանը, որը կայացրել է վարչապետին առընթեր Ընտրական օրենսգրքի բարեփոխումների հանձնաժողովը: Դավիթ Հարությունյանը իր տեսակետը հիմնավորող մի շարք դրույթներ է առաջ քաշում, դրանց հետ կարելի է համաձայնել կամ ոչ, քննարկել դրանք, ընդունել կամ մերժել։ Բայց խնդիրը Դավիթ Հարությունյանի գնահատականի ոչ թե բովանդակությունն է, այլ գնահատական հնչեցնելու փաստն ինքին։